ΑΘΗΝΑ 2/2/2022

ΑΡ. ΠΡΩΤ.: 5612

**ΔΕΛΤΙΟ ΤΥΠΟΥ**

**ΑΡΝΟΥΝΤΑΙ ΝΑ ΧΟΡΗΓΗΣΟΥΝ ΩΣ ΑΡΓΙΑ ΤΙΣ ΔΥΟ ΗΜΕΡΕΣ ΤΗΣ ΚΑΚΟΚΑΙΡΙΑΣ ΣΤΟ ΥΓΕΙΟΝΟΜΙΚΟ ΠΡΟΣΩΠΙΚΟ ΑΠΟ ΤΙΣ ΥΠΗΡΕΣΙΕΣ ΚΑΙ ΤΙΣ ΔΙΟΙΚΗΣΕΙΣ**

Τέτοια απαξίωση για το υγειονομικό προσωπικό ποιος το περίμενε!!!

Ακόμη και από μικρά ζητήματα φαίνεται η αντιμετώπιση της πολιτείας προς το υγειονομικό προσωπικό που κάποτε αποκαλούσαν «ήρωες»!!!

Τις δύο ημέρες του χιονιά Τρίτη και Τετάρτη δόθηκε αργία σε όλο το Δημόσιο.

Η κεντρική υπηρεσία του Υπουργείου Υγείας, το επιτελικό κράτος δηλαδή ήταν κλειστό. Κατεβασμένα ρολά. Οι εργαζόμενοι στα Νοσοκομεία, Κέντρα Υγείας, ΕΚΑΒ, Πρόνοια με τον τρόπο και την ερμηνεία δίνονται, εν λόγω αργία δεν θα αμειφθούν με την προσαύξηση των αργιών, παρότι δούλευαν στα Νοσοκομεία τρεις και τέσσερις βάρδιες χωρίς σταματημό.

Ταυτόχρονα επίσημα δεν δικαιούνται ημέρες ανάπαυσης. Τις δύο ημέρες που οι δημόσιοι υπάλληλοι ήταν σπίτια τους με αργία το υγειονομικό προσωπικό ήταν εγκλωβισμένο στα Νοσοκομεία ή στους δρόμους προκειμένου να φτάσουν στα Νοσοκομεία να αντικαταστήσουν τους συναδέλφους. Αντί για επιβράβευση με το αυτονόητο της προσαύξησης των δύο ημερών ως αργίες όσων δούλευαν, αντιμετωπίζονται με το χειρότερο τρόπο.

Απαιτούμε από την κυβέρνηση και το Υπουργείο Υγείας να χαρακτηρίσουν αργίες την Τρίτη 25/01/2022 και Τετάρτη 26/01/2022 για τη Δημόσια Υγεία.

ΚΟΙΝ.: ΥΠΟΥΡΓΟΥΣ ΥΓΕΙΑΣ

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ